02/02/2016 | Administración LocalMunicipal
Ponteceso
Secretaría
Aprobación definitiva do Regulamento dos títulos, honores e distincións oficiais do Concello de Ponteceso

O Pleno do Concello acordou aprobar provisionalmente o Regulamento dos títulos, honores e distincións oficiais do Concello de Ponteceso, na sesión ordinaria celebrada o día 30 de novembro de 2015. O anuncio da aprobación provisional saíu publicado no BOP da Coruña núm.245, do 23 de decembro de 2015. As persoas interesadas non presentaron reclamacións no prazo sinalado para facelo. Polo tanto, está aprobado definitivamente o regulamento e procede publicar o texto íntegro, de conformidade co artigo 70.2 da Lei 7/1985, do 2 de abril, reguladora das bases do réxime local. Ponteceso, 26 de xaneiro de 2016 O alcalde Xosé Lois García Carballido O artigo 191do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais dispón que os requisitos e os trámites que son necesarios para conceder os honores e as distincións ás que se refiren os artigos 189 e 190 se determinarán nun regulamento especial Os títulos e distinción que, con carácter oficial, poderá outorgar o Concello de Ponteceso, coa finalidade de premiar especiais merecementos, beneficios sinalados ou servizos extraordinarios son os seguintes, tendo en contra o disposto no artigo 189 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais: - Fillo Predilecto do Concello de Ponteceso - Fillo Adoptivo do Concello de Ponteceso - Membro Honorario do Concello de Ponteceso - Medalla de Ouro do Concello de Ponteceso - Hóspede de Honra do Concello de Ponteceso O Concello de Ponteceso deberá cumprir as normas regulamentarias que se sinalan a continuación antes de conceder as distincións ás que fai referencia o artigo 1 e serán nulos e non terán efecto ningún as honras, títulos e distincións que sexan concedidos á marxe delas. Ningún deses títulos poderá ser outorgado a persoas que desempeñen altos cargos en calquera ámbito da Administración Pública mentres estean nesa situación, coa excepción do xefe do Estado. Todos os títulos ou distincións aos que fai referencia este regulamento teñen un carácter exclusivamente honorífico, sen que, polo tanto, outorguen ningún dereito administrativo nin de carácter económico. O título de Fillo Predilecto do Concello de Ponteceso concederase a aquelas persoas naturais de Ponteceso, que teñan destacado singularmente polas súas calidades persoais, os seus méritos profesionais e os seus servizos en beneficio do municipio, de modo tal que os fagan merecentes do agradecemento e da gratitude da Corporación Municipal e dos cidadáns de Ponteceso. O nomeamento de Fillo Adoptivo do Concello de Ponteceso concederase a aquelas persoas que, sen nacer no concello de Ponteceso, reúnan os méritos e circunstancias anteriormente mencionados. Tanto o título de Fillo Predilecto como o de Fillo Adoptivo do Concello de Ponteceso poderán ser concedidos como homenaxe póstuma ao falecemento de personalidades nas que concorresen os merecementos citados. Ambos os títulos deben ser considerados de igual xerarquía e da mesma honra e distinción. A concesión terá carácter vitalicio. Os títulos de Fillo Predilecto e de Fillo Adoptivo do Concello de Ponteceso constitúen a máxima distinción que outorga este Concello e deberán outorgarse atendendo á maior obxectividade, rigor e restrición posible, coa finalidade de manter todo o seu prestixio. Ambos os dous títulos estenderanse en documento oficial consistente nun artístico pergameo no cal constarán o título da distinción, o nome e os apelidos da persoa designada, os méritos e servizos nos que se basea a concesión e a data de recoñecemento. Asinarán o pergameo o alcalde e a/o secretaria/o da Corporación. Institúese a condición de Membro Honorario do Concello de Ponteceso coa finalidade de premiar aquelas persoas que son merecentes dun público recoñecemento, por posuír evidentes méritos e calidades persoais, especialmente profesionais ou empresariais, ou por desenvolver postos salientables nas administracións públicas de calquera ámbito territorial. Estes membros honorarios poderán prestar servizos de xeito altruísta e desinteresado ao Concello de Ponteceso nos seus campos profesionais. A designación de Membro Honorario do Concello de Ponteceso estará acreditada por unha certificación do acordo do Pleno. A Medalla de Ouro do Concello de Ponteceso outorgarase como recompensa a aquelas persoas físicas ou xurídicas, públicas ou privadas, que se distinguiron en calquera rama da cultura, o espectáculo, o deporte, a ciencia, a economía, a acción social ou a comunicación, por unha longa traxectoria de servizos eminentes e excepcionais ao pobo de Ponteceso. Deberán outorgarse atendendo á maior obxectividade, rigor e restrición posible, coa finalidade de manter todo o seu prestixio. Non poderá concederse esta condecoración á Corporación Municipal ou aos seus membros, mentres dure o seu mandato. A Medalla de Ouro do Concello de Ponteceso terá carácter vitalicio. O título de Hóspede de Honra do Concello de Ponteceso poderá concederse a aquelas personalidades españolas ou estranxeiras que a visiten, como mostra da alta consideración que lle merecen á Corporación, polos servizos extraordinarios prestados no ámbito nacional ou internacional en calquera das ramas mencionadas no art.10. Así mesmo, a Corporación poderá outorgarlle ás personalidades estranxeiras as honras e as distincións que xulgue adecuadas, coa condición de que se respecte o principio de estrita reciprocidade. Para a concesión dos títulos, honras e distincións do Concello de Ponteceso que se enumeran nos artigos anteriores será necesaria a formación do oportuno expediente xustificativo dos méritos e das circunstancias que aconsellen concedelos. O procedemento para conceder os títulos, honores e distincións regulados nos artigos anteriores poderá ser promovido polos membros da Corporación, por asociacións ou por entidades do concello, que deberán dirixir a solicitude ao alcalde, xunto cos méritos da persoa candidata. O alcalde someterá o asunto a informe da comisión informativa correspondente, que ditaminará baseándose no valor certo dos méritos suficientemente xustificados. Nese ditame proporalle ao Pleno do Concello que conceda ou denegue o título, o honor ou a distinción. Para o recoñecemento de Fillo Predilecto e de Fillo Adoptivo do Concello de Ponteceso é necesario o voto favorable co quórum das dúas terceiras partes do número de feito e, en todo caso, da maioría legal dos membros da Corporación. Para o recoñecemento de Membro Honorario, Hóspede de Honra e para o outorgamento da Medalla de Ouro será necesario o voto da maioría absoluta legal dos membros da Corporación. Aínda que o alcalde, por resolución, poderá conceder o título de Hóspede de Honra cando se dean circunstancias de sinalada urxencia, pero será inescusable, en todo caso, o ditame favorable da concellería correspondente. A competencia para outorgar honras e distincións será indelegable. Os fillos predilectos, os fillos adoptivos, os membros de honor, os hóspedes de honra e as persoas galardoadas coa medalla de ouro gozarán de representación persoal por dereito propio e colocaranse inmediatamente aos membros da Corporación nos actos oficiais e nas solemnidades aos que o Concello os invite. Ningunha Corporación poderá outorgar máis dun galardón durante o seu mandato. A condición de fillo predilecto ou adoptivo de Ponteceso pode ser revocada cando a conduta pública da persoa titular sexa contraria ao Concello de Ponteceso, aos principios proclamados na Constitución Española e no Estatuto de Autonomía de Galicia ou cando atente gravemente contra a dignidade dos intereses básicos. A revogación dos títulos requirirá incoar un expediente coa mesma tramitación que se require para concedelos. O/a alcalde/sa entregará os títulos de fillo predilecto e fillo adoptivo nun acto solemne que se celebrará na casa do concello e asistirá o Concello Pleno. Ao acto serán invitadas todas aquelas persoas que estean en posesión dalgún dos títulos e residan no municipio e ocuparán o lugar que para elas reserve o Concello. A entrega do título ou honra concedido deberá facerse no prazo máximo de tres meses, agás que por causas excepcionais e debidamente razoadas iso non fose posible. Na organización dos actos correspondentes á aplicación deste Regulamento de Honras e Distincións, o Concello deberá respectar escrupulosamente a normativa vixente na materia, tanto estatal, como da Comunidade Autónoma de Galicia e deste Concello. Por Resolución da Alcaldía, e previa valoración de cada caso, o Concello de Ponteceso poderá adherirse, mediante entrega dunha placa de recoñecemento á homenaxe pública de que sexan obxecto persoas e institucións por iniciativas alleas á Corporación Municipal. A Secretaría Xeral da Corporación coidará de que leve un libro de rexistro no que se consignarán as circunstancias persoais de todas e cada unha das persoas favorecidas con algunha das distincións honoríficas ás que se refire este regulamento, en relación detallada e completa dos méritos polos que se lles concedeu, a data da concesión e, de ser o caso, a do falecemento de quen recibiu a honra, para que en todo instante se poidan coñecer cada unha das distincións outorgadas e as persoas que as posúen. A denominación de rúas, prazas, parques e calquera outros lugares do dominio público do concello será competencia do Pleno Municipal que as aprobará a proposta da concellería correspondente ou da Alcaldía, acompañada dos planos e documentos de delimitación que facilitarán os servizos técnicos municipais. serán facilitados polos Servizos Técnicos Municipais. Poderán formular propostas as concellerías correspondentes, a Alcaldía, persoas particulares ou asociacións. O Pleno do Concello poderá autorizar a colocación de bustos e estatuas de personalidades en lugares públicos de Ponteceso, se o piden razoadamente entidades representativas. Créase un libro para rexistrar os títulos, as honras e as distincións, así como para que asinen todas as personalidades que visitasen o municipio. A concesión de todos os títulos, honras e distincións deberá facerse pública a través da publicación no BOP da Coruña. Cantas personalidades ou entidades se achen actualmente en posesión dalgún dos títulos que son materia deste regulamento continuarán gozando deles, con todos os dereitos e con todas as prerrogativas recoñecidos. Este regulamento entrará en vigor ao día seguinte da súa publicación íntegra no BOP da Coruña.